# **Tilintarkastajan raportti STEA-avustuksen käytöstä**

[Valtionavustuksen saajalle/sen edustajalle]

## Raportin tarkoitus sekä käyttöä ja jakelua koskeva rajoitus

Tilintarkastajan raportin (Erikseen sovittuja toimenpiteitä koskeva raportti) tarkoituksena on olla yksinomaan valtionapuviranomaisena toimivalle Sosiaali- ja terveysjärjestöjen avustuskeskukselle (STEA) avuksi sen arvioimisessa, onko [valtionavustuksen saaja] (jäljempänä Toimeksiantaja) käyttänyt myönnetyn valtionavustuksen [avustuskohteen numero] asianmukaisesti avustuspäätöksen mukaiseen tarkoitukseen. Valtionavustus on myönnetty [avustuspäätöksen mukainen avustuksen käyttötarkoitus, hankkeen nimi, tai valtionavustuspäätöksen mukainen käyttötarkoitus] -nimisen toiminnan/hankkeen toteuttamiseen.

Toimenpiteet koskevat STEA-avustuksen käytön raportointia. Toimenpiteet on suoritettu yksinomaan siksi, että STEA voisi niiden perusteella arvioida avustuksen käyttöä eikä raportti välttämättä sovi muuhun tarkoitukseen. Raportti on tarkoitettu yksinomaan Toimeksiantajalle ja STEAlle eikä muiden osapuolten pidä käyttää sitä eikä sitä pidä luovuttaa muille osapuolille.

Raportti koskee vain tarkastusraportissa yksilöityjen avustuskohteiden vuosiselvityksiä eikä se koske Toimeksiantajan tilinpäätöstä kokonaisuutena.

## Toimeksiantajan velvollisuudet

Toimeksiantaja ja STEA ovat vahvistaneet, että erikseen sovitut toimenpiteet ovat asianmukaisia toimeksiannon tarkoitusta varten.

Toimeksiantajan, joka on myös avustuksen käytöstä vastuussa oleva osapuoli, vastuulla on laatia avustuksen käytöstä vuosiselvitys valtioneuvoston sosiaali- ja terveysalan yhdistysten ja säätiöiden rahoituksesta antaman asetuksen (1059/2023, myöhemmin ”STEA-asetus”) ja STEAn antamien ohjeiden mukaisesti.

Avustuskohteen vuosiselvityksen mukaiset kokonaiskulut ajalta [X.X.20XX-X.X.20XX] ovat yhteensä [kokonaiskulut] euroa. Toiminnasta saadut tuotot ovat yhteensä [tuottojen määrä] euroa ja samaan toimintaan saadut muut julkiset avustukset yhteensä [avustusten määrä] euroa.

## Toimeksiannon suorittajan velvollisuudet

Olemme suorittaneet erikseen sovittuja toimenpiteitä koskevan toimeksiannon Kansainvälisen liitännäispalvelustandardin (ISRS) 4400 (uudistettu) ”*Erikseen sovittuja toimenpiteitä koskevat toimeksiannot* ” mukaisesti ottaen huomioon STEAn julkaiseman ohjeen: "Ohje tilintarkastajan raportista koskien vuodelle 2024 yleishyödyllisille yhteisöille ja säätiöille terveyden ja sosiaalisen hyvinvoinnin edistämiseen myönnettyjen valtionavustusten käyttöä ".

Toimeksiannossa suoritamme Toimeksiantajan kanssa sovitut toimenpiteet ja raportoimme havainnot, jotka ovat toimenpiteiden faktisia tuloksia. Emme ota kantaa erikseen sovittujen toimenpiteiden asianmukaisuuteen.

Tämä toimeksianto ei ole varmennustoimeksianto. Näin ollen emme anna lausuntoa emmekä esitä varmennusjohtopäätöksiä. Jos olisimme suorittaneet lisätoimenpiteitä, tietoomme olisi saattanut tulla muita seikkoja, joista olisimme raportoineet.

## Ammatillinen etiikka ja laadunhallinta

Olemme riippumattomia Toimeksiantajasta niiden Suomessa noudatettavien eettisten vaatimusten mukaisesti, jotka koskevat suorittamaamme toimeksiantoa ja olemme täyttäneet muut näiden vaatimusten mukaiset eettiset velvollisuutemme.

Tilintarkastusyhteisömme soveltaa kansainvälistä laadunhallintastandardia ISQM 1, jonka mukaan tilintarkastusyhteisön on suunniteltava, otettava käyttöön ja pidettävä toiminnassa laadunhallintajärjestelmä, mukaan lukien eettisten vaatimusten, ammatillisten standardien sekä sovellettavien säädöksiin ja määräyksiin perustuvien vaatimusten noudattamista koskevat toimintaperiaatteet tai menettelytavat.

## Toimenpiteet ja havainnot

Olemme suorittaneet alla kuvatut erikseen sovitut toimenpiteet, jotka koskevat Toimeksiantajan laatimaa avustuksen käytön vuosiselvitystä.

### Toiminta- tai hankekohtaisen kirjanpidon järjestäminen

Hankimme käyttöömme valtionavustuksen saajan laatimat, vuosiselvityksen kohteena olevan

toiminnan/hankkeen kirjanpidon raportit ajalta [X.X.-X.X.20XX] ja haastattelimme

[nimi ja asema] selvittääksemme, onko toiminnan/hankkeen kirjanpito järjestetty siten, että

valtionavustuksen käyttö voidaan kirjanpidosta luotettavasti seurata. Lisäksi selvitimme, onko

valtionavustuksen saaja laatinut toiminnan/hankkeen kirjanpidon järjestämisestä kirjallisen

prosessikuvauksen.

Tilintarkastajan havainnot:

[kuvaa, miten kirjanpito on toteutettu ja kommentoi erityisesti kirjanpidon toteutukseen sekä jäljitettävyysketjun aukottomuuteen liittyviä seikkoja. Kuvaa, onko avustettu toiminta/hanke omalla kustannuspaikalla, onko kirjanpidon tilit nimetty ja vientiselitteet kirjattu huolellisesti sekä riittävän informatiivisesti, ja millä periaatteilla kulut on kohdennettu avustuksella katettavaksi.]

## Selvityksessä esitettyjen tuottojen ja kulujen vastaavuus kirjanpitoon

Täsmäytimme avustuskohteen vuosiselvityksellä raportoidut avustustuotot, muut tuotot ja

avustukset sekä toiminnasta/hankkeesta syntyneet kulut toiminnan/hankkeen kirjanpitoon. Lisäksi

vertasimme vuosiselvitystä sekä avustuksen saajan toiminnan/hankkeen kirjanpitoa ja

tilinpäätöstä.

Lisäksi haastattelimme [henkilö ja asema] selvittääksemme, onko avustettujen toimintojen tai

hankkeiden kustannuspaikoille kohdennettu niistä saadut tuotot ja muut vastaavaan tarkoitukseen

myönnetyt julkiset avustukset (STEA-asetus 9-12 §).

Tilintarkastajan havainnot:

[täsmäytä taseeseen mahdolliset raportointikaudelta seuraavalle siirtyvät avustukset, eli

avustusennakko tai avustussaaminen, ja raportoi mahdolliset poikkeamat.]

## Työajan käytön seurannan järjestäminen

Hankimme käyttöömme avustuksen saajan työajan seurantaa koskevan dokumentaation ja haastattelimme [nimi ja asema] selvittääksemme, miten työntekijöiden työajan seuranta on järjestetty avustetussa toiminnassa/hankkeessa. Lisäksi selvitimme, onko valtionavustuksen saaja laatinut työajan seurannan järjestämisestä kirjallisen prosessikuvauksen.

[kuvaa, miten työajan seuranta on toteutettu. Havaintojen raportoiminen on tärkeää erityisesti, kun avustetussa hankkeessa/toiminnassa on työskennellyt henkilöitä, joiden työaikaa on kohdistettu myös muulle kuin avustetulle hankkeelle/toiminnalle.]

Tilintarkastajan havainnot:

## Palkkojen vastaavuus työsopimuksiin sekä eläke- ja henkilösivukulujen osuus

Suoritimme toiminta- tai hankekohtaisen kirjanpidon osalta seuraavat toimenpiteet:

* vertasimme kirjanpitoon kirjattuja kuukausi- tai tuntipalkkoja työsopimuksiin/palkkatietoihin ja varmistimme, että vähintään 15 % kunkin toiminnon tai hankkeen palkoista on kohdistettu voimassa olevien palkkatietojen ja toteutuneen työajankäytön hallinnan mukaisesti.
* laskimme eläkekulujen osuuden kirjanpitoon kirjatuista palkoista
* laskimme muiden toiminnolle tai hankkeelle kohdistettujen henkilösivukulujen osuuden kirjanpitoon kirjatuista palkoista.

[raportoi vähintään eläke- ja henkilösivukulujen osuus hankkeen/toiminnan palkkakuluista ja mahdolliset poikkeamat työajanseurantatietoihin verrattuna]

Tilintarkastajan havainnot:

## Muiden kuin palkkakulujen suoriteperusteinen syntyminen

Suoritimme avustetun toiminta-/hankekohtaisen kirjanpidon osalta alla mainitut toimenpiteet, jotka kattoivat vähintään 15 % hankkeen/toiminnon kirjanpitoon kirjatuista muista kuluista kuin palkoista. Selvitimme valittujen kulujen osalta

* ovatko toiminnan/hankkeen kulut valtionavustuksen käyttöaikana suoriteperusteisesti syntyneitä,
* ovatko toiminnan/hankkeen kustannukset avustuksen saajan ohjeistuksen (esim. taloussäännön) mukaisesti hyväksyttyjä,
* vastaavatko kulut tositteita, ja
* että avustetun toiminnan/hankkeen kuluiksi ei ole kirjattu sellaisia avustuspäätöksessä mainittuja kustannuksia joita ei hyväksytä:
* poistot ja laskennalliset erät kuten laskennalliset vuokrat ja varaukset (pois lukien

lomapalkkavaraus)

* lainojen lyhennykset, rahoituskulut tai korot
* ei-lakisääteiset lisäeläkkeet tai tulospalkkiot
* varainhankinnan kustannukset
* liike- ja sijoitustoiminnan kustannukset
* ammattihenkilön (laki sosiaalihuollon ammattihenkilöistä 817/2015 ja laki terveydenhuollon

ammattihenkilöistä 559/1994) toteuttama terapia tai siihen rinnastettava toiminta. Jos

avustus on myönnetty käytettäväksi intensiiviseen yksilötyöhön, tapaamiset on rajoitettava

keskimäärin viiteen yksilökäyntiin/asiakas

* oikeudenkäyntikulut tai oikeuden langettamat korvaukset sekä muut rangaistusluonteiset

maksut, kuten takaisinperinnästä suoritettavat velvoitteet, sakot, viivästyskorot tai

muistutusmaksut

* toimintayksikön perustamisesta tai toiminnasta aiheutuvat kustannukset, jotka johtuvat

tilojen rakentamisesta, laajentamisesta tai perusparannuksesta, sekä näihin liittyvän

irtaimen käyttöomaisuuden hankintamenot

* ahkeruusraha tai siihen rinnastettava korvaus (työtoimintaraha tai työosuusraha)
* maksetut palkat ilman työntekovelvoitetta, kuten palkintona tai lahjana annetut ylimääräiset

vapaapäivät, irtisanomiskorvaukset tai omaehtoinen harrastaminen työajalla

* rahana tai lahja- tai ostokortteina annetut lahjat
* muun kuin STEA-avustuksella rahoitetun toiminnan alijäämät
* STEAn myöntämien investointiavustusten alijäämät ja niiden omarahoitusosuuksien

kattaminen

Tilintarkastajan havainnot:

## Toimitilakulujen asianmukaisuus

Selvitimme avustetun toiminnan/hankkeen kuluksi kohdennettujen välittömien toimitilakulujen osalta:

* omistaako avustuksen saaja tai avustuksen saajan lähipiiri (yksityishenkilö/yhteisö) avustettavassa toiminnassa käytetyt tilat vai onko toimitilat vuokrattu ulkopuoliselta taholta ja vastaako havainto vuosiselvityksessä ilmoitettua
* millä jakoperusteella toimitilakulut on kohdennettu avustettavalle toiminnalle
* jos avustuksen saajalla on yleisavustus, onko kaikki toimitilakulut raportoitu yleisavustuksella.

Tilintarkastajan havainnot:

## Hankintoja koskevan lainsäädännön ja ohjeistuksen noudattaminen

Selvitimme, onko toiminnassa/hankkeessa noudatettu julkisia hankintoja koskevaa lainsäädäntöä (laki julkisista hankinnoista ja käyttöoikeussopimuksista 1397/2016) sekä pienhankintoja koskevia valtionavustuspäätöksen ehtoja. Tätä tarkoitusta varten suoritimme seuraavat toimenpiteet:

* selvitimme, olivatko kaikki tilikauden aikana tehdyt yli 20 000 euron (alv 0 %) hankinnat olleet avustushakemuksen mukaisia. Varmistimme, että raportointivuoden aikana tehdyt yli 20 000 euron hankinnat on tehty pyytämällä vertailtavia tarjouksia
* haastattelimme [henkilö ja asema], selvittääksemme onko avustuskohteella ollut tilikauden aikana hankintalain kynnysarvon ylittäneitä hankintoja
* onko hankinta tehty kokonaan kyseiselle hankkeelle/toiminnolle, vai onko se jyvitetty useille eri kustannuspaikoille
* selvitimme tietoomme tulleiden kynnysarvot ylittävien hankintojen osalta seuraavien asiakirjojen olemassaoloa sekä tarkastimme ne:
* hankintailmoitus julkisten hankintojen sähköisessä ilmoituskanavassa,
* tarjouspyyntö,
* hankintapäätös
* hankinnasta tehty sopimus.

Tilintarkastajan havainnot:

## Eteenpäin delegoidut valtionavustukset

Avustuksen saajan tilintarkastaja vastaa valtionavustuslain 7.2 §:n mukaisesti delegoitujen avustusten tarkastustoimenpiteistä ja raportoinnista. Eteenpäin delegoidun avustuksen käyttäjän tulee antaa avustuksen saajalle ja tarkastusta suorittavalle tilintarkastajalle tarvittavat tiedot tarkastuksen suorittamiseksi.

Raportoitavilla avustuskohteilla ei ole eteenpäin delegoitavaa avustusta

Raportoitavalla avustuskohteella \_\_\_\_\_\_\_\_\_\_on eteenpäin delegoitavaa, muuta kuin jäsenjärjestöavustusta. Havainnot eteenpäin delegoidusta avustuksesta on raportoitu kohtien 1-5 havaintojen yhteydessä.

Avustuksen saaja on tehnyt sopimuksen eteenpäin delegoidun avustuksen käytöstä avustuksen käyttäjän kanssa.

Raportoitavalla avustuskohteella \_\_\_\_\_\_\_\_\_\_on eteenpäin delegoitavaa jäsenjärjestöavustusta. Havainnot eteenpäin delegoidusta avustuksesta on raportoitu kohtien 1-3 sekä 5 yhteydessä.

Avustuksen saaja on tehnyt sopimuksen eteenpäin delegoidun avustuksen käytöstä jäsenjärjestön kanssa.

Tilintarkastajan havainnot:

## Yleiskulujen kohdistaminen avustettavan toiminnan/hankkeen kirjanpidossa

Haastattelimme [henkilö ja asema] selvittääksemme

* Yleisavustuksen saajan osalta, onko yleiskulut katettu yleisavustuksella vai onko muille avustuskohteille jyvitetty STEAn yleiskuluohjeen mukaisia yleiskuluja.
* Muiden kuin yleisavustuksen saajien osalta selvittääksemme toiminnoille ja hankkeille kohdistettujen yleiskulujen ositusperusteita ja onko niiden kohdistamisessa noudatettu aiheuttamisperiaatetta.
* Muiden kuin yleisavustuksen saajien osalta selvitimme, onko kohdennetuille toiminta- ja hankeavustuksille kohdistetut yleiskulut esitetty vuosiselvityksen kohdekohtaisella lomakkeella kohdassa ”Ositetut yleiskulut”.
* Lisäksi vertasimme vuosiselvityslomakkeissa raportoituja yleiskuluja avustuksen saajan toiminta- ja hankekohtaiseen kirjanpitoon selvittääksemme
* onko vuosiselvityksellä kohdassa ”Ositetut yleiskulut” esitettyjä yleiskulujen jakoperusteita noudatettu yleiskulujen kohdistamisessa avustuskohteiden kirjanpitoon
* ylittääkö yleiskulujen määrä 15 % avustuskohteen kokonaiskustannuksista (=toteutus- ja yleiskulujen yhteissumma).

Tilintarkastajan havainnot:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [paikka ja aika]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [tilintarkastusyhteisön nimi]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [päävastuullisen tilintarkastajan nimi] KHT/HT/JHT